Diari Oficial de la Generalitat Valenciana


Sumari del DOGV 3333, del 17-09-1998 (1998/6917)

Convocatòria de dues places d'auxiliar administratiu.
-----------------------------------------------------

### Dades del document

Número de DOGV
:   3333

Data del DOGV
:   17-09-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/6917


Data del document
:   10-07-1998

Organisme emissor
:   Ajuntament de Benifaió

Tipus de document
:   Convocatòria

Descriptors 

:   * Benifaió
    * concurs administratiu
    * professió administrativa
    * administració local

Convocatòria de dues places d'auxiliar administratiu. [1998/A6917]
  
Mitjançant aquest edicte, es fa pública la convocatòria del procés selectiu per a cobrir dues places d'auxiliar administratiu, una mitjançant promoció interna entre els funcionaris de carrera de l'Ajuntament de Benifaió i l'altra per oposició lliure, vacants en la plantilla de funcionaris i incloses en l'oferta d'ocupació pública de 1998, amb les corresponents bases rectores aprovades pel Ple de l'Ajuntament en sessió de data 30 de juny de 1998.
  
Cosa que es fa pública perquè se'n prenga coneixement, en compliment del que es disposa en els articles 97 de la Llei 7/1985, de 2 d'abril, Reguladora de les Bases de Règim Local, i 6 del Reial Decret 896/1991, de 7 de juny.
  
Bases per a la provisió en propietat de dues places d'auxiliar administratiu de la plantilla del personal funcionari de l'Ajuntament de Benifaió
  
Primera. Objecte, denominació i característiques de les places que es convoquen
  
L'objecte de la present convocatòria és la provisió en propietat de dues places d'auxiliar administratiu d'administració general, enquadrades en la plantilla de personal funcionari d'aquest Ajuntament, grup D, nivell 14 del complement de destí, segons article 25 de la Llei 30/1984.
  
La convocatòria és realitzada segons allò establit en l'article 19.1, par. 4.t de la Llei 65/1997, de 30 de desembre, de Pressupostos Generals de l'Estat per a 1998.
  
Segona. Sistema de selecció
  
El sistema de selecció serà: una plaça per oposició mitjançant promoció interna entre els funcionaris de carrera de l'Ajuntament de Benifaió els llocs de treball dels quals pertanyen al grup E, que reunisquen els requisits establits en la base cinquena, i l'altra per oposició lliure. En el cas de no presentar-se cap aspirant al torn de promoció interna, o no superar cap dels aspirants presentats les proves de l'oposició, la citada plaça incrementarà el torn d'oposició lliure.
  
Tercera. Dotació de les places
  
La dotació de les places consistirà en les retribucions bàsiques corresponents al grup D, complement de destí nivell 14 i complement específic fixat per als llocs de treball en la relació de llocs de treball d'aquesta corporació.
  
Quarta. Jornada de treball i funcions
  
La jornada de treball i règim d'horari serà l'establida per als funcionaris públics en la legislació vigent i en el Conveni del personal funcionari.
  
Les funcions seran les específiques dels llocs de treball.
  
Cinquena. Requisits dels aspirants
  
Per a ser admesos a la realització de les proves selectives, els aspirants hauran de reunir els següents requisits referits a l'últim dia de presentació d'instàncies:
  
a) Tindre la nacionalitat espanyola o, d'acord amb allò establit en la Llei 17/1993, de 23 de desembre, sobre l'accés a determinats sectors de la funció pública dels nacionals dels altres estats membres de la Unió Europea, tindre la nacionalitat d'un país membre de la Unió Europea o la de qualsevol d'aquells estats als quals, en virtut dels tractats internacionals celebrats per la Unió Europea i ratificats per Espanya, siga d'aplicació la lliure circulació de treballadors en els termes en què aquesta es trobe definida en el tractat constitutiu de la Unió Europea.
  
b) Tindre complits 18 anys i no excedir de l'edat de jubilació, edats ambdues referides al dia en què s'acabe el termini de presentació d'instàncies.
  
c) Estar en possessió del títol de graduat escolar o equivalent, o en condicions d'obtenir-lo en la data en què acabe el termini de presentació d'instàncies. En tot cas, l'equivalència haurà de ser aportada per l'aspirant mitjançant certificació expedida a l'efecte per l'administració competent en cada cas.
  
d) No patir malaltia o defecte físic que impedisca el desenvolupament de les corresponents funcions. Els que tinguen la condició de minusvàlids hauran d'acreditar l'aptitud per a l'exercici de les funcions corresponents a la plaça objecte d'aquesta convocatòria mitjançant dictamen expedit, en data posterior a la publicació de les presents bases en el Butlletí Oficial de la Província i amb anterioritat a l'inici de les proves selectives, per un equip multiprofessional competent, d'acord amb allò establit en l'article 38.3 de la Llei 13/1982, de 7 d'abril.
  
e) No haver sigut separat mitjançant expedient disciplinari de l'administració de l'estat, de les comunitats autònomes, o de les entitats locals, ni trobar-se inhabilitat penalment per a l'exercici de funcions públiques.
  
Per als aspirants al torn de promoció interna es requerirà a més:
  
- Ser funcionari de carrera de l'Ajuntament de Benifaió, integrat en el grup E de l'article 25 de la Llei 30/1984, i tindre una antiguitat de, com a mínim, dos anys en l'escala a la qual pertanya.
  
Els aspirants que resulten seleccionats es sotmetran al règim d'incompatibilitats vigent.
  
Sisena. Forma i termini de presentació d'instàncies
  
Les instàncies en què se sol·licita prendre part en la present convocatòria es dirigiran a l'alcalde president de l'Ajuntament de Benifaió, es presentaran en el Registre General de l'Ajuntament o en la forma determinada en l'article 38 de la Llei 30/1992, de 28 de novembre, de Règim Jurídic de les Administracions Públiques i del Procediment Administratiu Comú, podent utilitzar-se la instància model que es facilitarà en les oficines municipals situades en la plaça del Ajuntament número 15, planta segona, de 09.00 a 14.00 hores, durant el termini de 20 dies naturals comptats a partir del següent al de la publicació d'aquesta convocatòria en el Boletín Oficial del Estado.
  
En la instància s'indicarà si s'opta al torn de promoció interna o d'oposició lliure.
  
A la instància s'acompanyarà:
  
- Fotocòpia del document nacional d'identitat.
  
- Fotocòpia de la titulació requerida.
  
Els funcionaris que es presenten al procediment selectiu de promoció interna, a més, hauran d'aportar:
  
- Certificació relativa al nomenament com a funcionari de carrera i temps de permanència.
  
Setena. Admissió d'aspirants
  
Per a ser admesos a les proves selectives, serà suficient que els aspirants manifesten en les seus instàncies reunir totes i cada una de les condicions exigides en la base cinquena referides a la data d'expiració del termini de presentació d'instàncies.
  
Expirat aquell, per resolució, es declararà aprovada la llista d'admesos i exclosos. La dita resolució únicament es publicarà en el tauler d'edictes de l'Ajuntament, i s'hi indicarà el termini de 10 dies per a l'esmena de defectes pels aspirants exclosos. Així mateix, en el dit termini podrà ser presentada qualsevol reclamació pertinent pels interessats.
  
La publicació de la dita resolució serà determinant dels terminis a efectes de possibles impugnacions o recursos.
  
Les errades de fet podran esmenar-se en qualsevol moment, d'ofici o a petició dels interessats.
  
Si no es produïra cap reclamació, suggeriment o petició d'esmena, la resolució provisional esdevindrà definitiva automàticament. En cas contrari, resoltes les reclamacions i esmenes, es donarà publicitat d'allò a través de la publicació en el tauler d'edictes de l'Ajuntament o notificant-ho individualment als directament afectats.
  
No obstant això, si per error material o altra causa extraordinària algun aspirant no haguera figurat en la llista d'exclosos i tampoc constara en la d'admesos, el tribunal l'admetrà provisionalment a la realització dels exercicis, sempre que ho acredite documentalment, davant ell, mitjançant còpia de la sol·licitud segellada en l'oficina receptora i justificant de l'abonament dels drets d'examen, a proposta del tribunal reunit a l'efecte amb anterioritat al començament del primer exercici. Es farà constar en l'acta, i s'elevarà a l'Alcaldia, que resoldrà definitivament sobre l'admissió o exclusió i que ho comunicarà per al seu coneixement i efectes al tribunal, i mitjançant una notificació als interessats. Quedarà sense efecte l'exercici de l'aspirant en el cas que resultara exclòs.
  
En la mateixa resolució s'indicarà la composició dels membres del tribunal i s'indicaran el dia, lloc i hora de celebració del primer exercici de l'oposició.
  
Vuitena. Tribunal
  
El tribunal cridat a la selecció estarà constituït pels següents membres amb veu i vot:
  
President: el de la corporació o membre en qui delegue.
  
Secretari: el secretari general de la corporació o funcionari en qui delegue.
  
Vocals:
  
- Un representant de l'administració del Consell designat per la Conselleria de la Presidència de la Generalitat Valenciana.
  
- Un funcionari de carrera de l'Ajuntament amb titulació igual o superior a la requerida per la plaça que es convoca, nomenat pel president de la corporació.
  
- Un representant del personal funcionari de l'Ajuntament de titulació igual o superior a la requerida per les places que se convoquen, designat pels delegats de Personal de l'Ajuntament.
  
La designació dels membres del tribunal inclourà la dels respectius suplents.
  
Als efectes d'allò disposat en l'annex IV del Reial Decret 236/1988, de 4 de març, el tribunal que actue en aquesta prova selectiva tindrà la categoria 4.ª de les recollides en aquell. El tribunal no podrà constituir-se ni actuar sense l'assistència com a mínim de la meitat dels seus membres, titulars o suplents indistintament, sent necessària, en qualsevol cas, la del president i del secretari o dels qui els substituïsquen.
  
De la mateixa manera, podran nomenar-se assessors del tribunal quan per raó de les proves i altres circumstàncies així ho aconsellen. El tribunal per mitjà del seu president podrà disposar la incorporació al mateix amb caràcter temporal d'assessors per a col·laborar en el desenvolupament del procés selectiu sota la direcció del tribunal, tenint la consideració de vocals. El seu nomenament, si es donara el cas, es publicarà conjuntament amb el de la resta membres del tribunal.
  
Les decisions es prendran per majoria de vots dels membres presents, resolent, en cas d'empat, el vot del que actue com a president.
  
Els membres del tribunal podran ser recusats pels aspirants de conformitat amb allò disposat en l'article 28 de la Llei sobre Règim Jurídic de les Administracions Públiques i del Procediment Administratiu Comú.
  
Novena. Calendari
  
La data, hora i lloc de celebració del primer exercici de les proves selectives s'anunciaran en la publicació de la resolució, que aprove la llista d'admesos i exclosos, a què es refereix la base setena.
  
Deu. Ordre d'intervenció dels aspirants. Identificació
  
Els aspirants seran convocats per cada exercici en crida única. Tret de casos de força major degudament justificats i apreciats pel tribunal amb absoluta llibertat de criteri, la no-presentació d'un aspirant a qualsevol dels exercicis obligatoris, en el moment de ser cridat, determinarà automàticament el decaïment del seu dret a participar en el mateix exercici i en els successius, quedant en conseqüència, exclòs, del procediment selectiu.
  
L'ordre d'intervenció dels aspirants en aquells exercicis que no es puguen realitzar conjuntament es determinarà per l'ordre alfabètic dels seus cognoms.
  
El tribunal podrà requerir en qualsevol moment als aspirants que acrediten la seua identitat, per a la qual cosa hauran d'anar proveïts del document nacional d'identitat.
  
Onze. Relació d'aprovats
  
Finalitzades les proves selectives, el tribunal farà pública la relació d'aspirants aprovats, si n'hi haguera, per rigorós ordre de puntuació aconseguida, i elevarà la dita relació a l'Alcaldia Presidència, enviant a aquesta, així mateix, l'acta de l'última sessió, sense que es puga aprovar ni declarar que han superat el present procediment selectiu un nombre superior d'aspirants al de places convocades.
  
Cas de no superar cap dels aspirants presentats al torn de promoció interna les proves de l'oposició, es declararà que ha superat el procediment d'oposició lliure el següent aspirant en puntuació al que haguera resultat aprovat en el dit procediment.
  
Dotze. Presentació de documents
  
Els aspirants proposats pel tribunal hauran d'aportar davant la corporació, dins el termini de 20 dies hàbils des que es faça pública la relació d'aprovats, els documents acreditatius de les condicions de capacitat i requisits exigits en la base cinquena de la present convocatòria:
  
- Certificat de naixement.
  
- Fotocòpia del DNI acompanyada de l'original per a la seua compulsa.
  
- Certificat mèdic oficial acreditatiu de no patir malaltia o defecte físic que li impossibilite per al normal exercici de la funció.
  
- Declaració jurada de no haver sigut separat, mitjançant expedient disciplinari, del servei de l'estat, administració local, ni trobar-se inhabilitat per a l'exercici de la funció.
  
- Original i fotocòpia per a compulsar del títol acadèmic exigit.
  
- Declaració jurada de no trobar-se incurs en causa d'incompatibilitat o incapacitat.
  
Els aspirants proposats que tinguen la condició de funcionaris de carrera quedaran exempts de justificar documentalment les condicions generals a què es refereix la base cinquena que ja hagueren sigut provades per a obtenir el seu anterior nomenament. En tot cas, hauran de presentar original i fotocòpia per a compulsar el seu nomenament com a funcionaris de carrera i títol acadèmic exigit.
  
Els qui dins del termini indicat, i tret de cas de força major, no presentaren la documentació no podran ser nomenats funcionaris, donant lloc a la invalidesa de l'actuació de l'interessat i la nul·litat subsegüent dels actes del tribunal respecte a aquest, sense perjudici de la responsabilitat a què poguera estar sotmés per falsedat en la instància.
  
Cas que l'aspirant fora exclòs per no-presentació o falsedat en la documentació, el tribunal podrà proposar addicionalment la inclusió, en el mateix nombre dels exclosos, d'aquells que havent superat les proves estiguen fora pel límit establit en la base primera.
  
Tretze. Nomenament i presa de possessió
  
Complits els requisits precedents, s'efectuarà el nomenament com a funcionaris de carrera dels aspirants proposats, els quals hauran de prendre possessió del càrrec en el termini de 20 dies a comptar des del dia següent a aquell en què els siga notificat el nomenament.
  
Catorze. Incidències
  
El tribunal queda facultat per a resoldre els dubtes que es presenten i prendre els acords necessaris per al bon ordre del procés selectiu en tot allò no previst en les presents bases.
  
Quinze. Normativa i recursos
  
La convocatòria es regirà en allò no previst per aquestes bases pel que estableix la Llei 7/1985, de 2 d'abril; Reial Decret Legislatiu 781/1986, de 18 d'abril; Llei 30/1984, de 2 d'agost, de Mesures per a la Reforma de la Funció Pública, i les seues modificacions posteriors; Decret Legislatiu de 24 d'octubre de 1995, pel qual s'aprova el Text Refós de la Llei de Funció Pública Valenciana; Reial Decret 896/1991, de 7 de juny; Decret 69/1986, de 2 de juny, del Consell de la Generalitat Valenciana, i altres disposicions legals vigents en la matèria. La convocatòria, bases i actes administratius que es deriven d'ella i de l'actuació del tribunal podran ser impugnats pels interessats en els casos, formes i terminis establits en la Llei de Règim Jurídic de les Administracions Públiques i del Procediment Administratiu Comú.
  
Setze. Publicitat
  
Les presents bases es publicaran en el Butlletí Oficial de la Província, Diari Oficial de la Generalitat Valenciana i tauler d'edictes municipal.
  
Disset. Exercicis de l'oposició
  
La fase d'oposició consistirà en la realització dels següents exercicis, els tres primers de caràcter obligatori i eliminatori, i el quart de caràcter obligatori, però no eliminatori:
  
Primer exercici. Consistirà a emplenar un qüestionari de 75 preguntes, com a màxim, amb tres respostes alternatives, sent en aquest cas tan sols una d'elles correcta, sobre el contingut del programa annex a la convocatòria, amb un temps mínim de 60 minuts.
  
Segon exercici. Consistirà a efectuar una pràctica de tractament de textos en ordinador, mitjançant l'ús de l'aplicació informàtica Word per a Windows.
  
Es qualificarà el coneixement demostrat de l'ús de les eines del tractament de text i l'amplitud i exactitud del treball desenvolupat amb l'aplicació Word, així com la velocitat desenvolupada. El tribunal fixarà la duració de l'exercici en un temps mínim de 15 minuts.
  
Tercer exercici. Consistirà en la resolució d'un o diversos supòsits de caràcter pràctic, dirigits a apreciar la capacitat dels aspirants per a portar a terme les tasques administratives relacionades amb els continguts del temari que figura en l'annex.
  
Els opositors podran utilitzar els textos legals de què vagen proveïts. No es permetrà l'ús de comentaris doctrinals, llibres de consulta jurisprudencial ni formularis; això no obstant, es podran utilitzar les edicions d'ús comú de textos legals que s'incorporen com a notes a peu de pàgina o breus referències jurisprudencials.
  
El temps de duració de la prova o proves serà determinat pel tribunal en funció de la dificultat que represente.
  
Quart exercici. Consistirà a traduir per escrit del castellà al valencià, en un període màxim de 30 minuts, un text assenyalat pel tribunal.
  
Divuit. Qualificació dels exercicis
  
Els exercicis primer, segon i tercer es qualificaran de 0 a 10 punts, sent necessari obtindre, per a superar-los, un mínim de 5 punts.
  
L'exercici de valencià es valorarà de 0 a 5 punts.
  
La puntuació final s'obtindrà sumant les puntuacions obtingudes en cada un dels exercicis.
  
En casos de puntuacions iguals, els empats es dirimiran atenent a la major antiguitat en el servei a l'Ajuntament de Benifaió, si es tracta de personal municipal, o si pertoca, a la major edat de l'aspirant.
  
ANNEX
  
Programa temari
  
Tema 1. Organització territorial de l'estat. Principis generals. L'administració local. Les comunitats autònomes. Distribució de competències.
  
Tema 2. El règim local espanyol: evolució històrica. L'administració local en la Constitució de 1978. El principi d'autonomia, el seu significat i abast. Règim jurídic: especial referència a la Llei 7/1985, de 2 d'abril, Reguladora de les Bases de Règim Local. Naturalesa i classes. Límits de la potestat reglamentària. La jurisdicció contenciosa administrativa.
  
Tema 3. L'acte administratiu (I): concepte, elements i classes.
  
Tema 4. L'acte administratiu (II): validesa i eficàcia. Silenci administratiu: concepte, naturalesa i efectes. Execució dels actes administratius.
  
Tema 5. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Les fases del procediment administratiu. Procediments especials.
  
Tema 6. Notificació de les resolucions i actes administratius: continguts, terminis i pràctica de les notificacions. Les notificacions defectuoses.
  
Tema 7. Procediment administratiu local. El registre d'entrada i eixida de documents. Comunicacions i notificacions.
  
Tema 8. Els recursos administratius (I): concepte i classes.
  
Tema 9. Els recursos administratius (II). La jurisdicció contenciosa administrativa. Les parts. Actes impugnables. Idea general del procés.
  
Tema 10. Els béns de les entitats locals: concepte i classes. El domini públic local. Béns patrimonials locals.
  
Tema 11. Organització municipal (I): concepte. Classes d'òrgans.
  
Tema 12. Organització municipal (II). Estudi de cada un dels òrgans. Competències: concepte i classes. Legislació espanyola.
  
Tema 13. El pressupost municipal: contingut, aprovació, execució i liquidació. Modificació de crèdit. L'estructura pressupostària.
  
Tema 14. Bases d'execució del pressupost local. Naturalesa i abast. Concepte i regulació.
  
Tema 15. La despesa pública. Fases de la gestió de despeses: autorització, disposició, reconeixement de l'obligació ordenació del pagament.
  
Tema 16. Funcions de la tresoreria municipal. Els serveis financers de la tresoreria. Tipus de comptes autoritzats per la llei. Operacions de tresoreria en cas de dèficit i rendibilització d'excedents temporals.
  
Tema 17. Control i fiscalització en l'àmbit local. La funció interventora.
  
Tema 18. La fiscalització externa en l'àmbit local.
  
Tema 19. El sistema de comptabilitat de l'administració local: principis generals. Àmbit d'aplicació. Competències. Fins de la comptabilitat. El quadre de comptes: els seus grups.
  
Tema 20. Documents i llibres de la comptabilitat municipal.
  
Tema 21. Estats i comptes anuals. Informació a subministrar al ple de l'entitat.
  
Tema 22. La Llei Reguladora de les Hisendes Locals. L'autonomia local en l'àmbit tributari: principis generals i principis especials.
  
Tema 23. Els recursos de les hisendes locals (I). Ingressos de dret privat: concepte i classes. Ingressos de dret públic: concepte i classes.
  
Tema 24. Els recursos de les hisendes locals (II). Les subvencions. Preus públics. Producte d'operacions de crèdits. El producte de multes i sancions.
  
Tema 25. Imposició i ordenació de tributs locals. Tributs locals d'exacció voluntària i d'exacció obligatòria. Contingut de les ordenances fiscals de tributs. Procediment d'imposició i ordenació dels tributs locals amb vista a la seua aprovació i publicació.
  
Tema 26. Les taxes: fet imposable. Subjectes passius. Quantia i acreditació.
  
Tema 27. Les contribucions especials. Fet imposable. Els subjectes passius. Base imposable. Acreditació. La quota. Imposició i ordenació. La col·laboració ciutadana.
  
Tema 28. Els preus públics. Concepte. Obligats al pagament. Quantia i obligació de pagament. Cobrament. Fixació.
  
Tema 29. Els impostos locals. Recàrrecs sobre impostos. La participació de les entitats locals en el tributs de l'estat i de les comunitats autònomes.
  
Tema 30. L'impost sobre béns immobles (I). Concepte i caràcters. Béns de naturalesa urbana i béns de naturalesa rústica.
  
Tema 31. L'impost sobre béns immobles (II). Subjectes passius. Base imposable.
  
Tema 32. L'impost sobre béns immobles (III). Quota. Acreditació i període impositiu. Tipus de gravàmens i límits al mateix.
  
Tema 33. L'impost sobre activitats econòmiques (I). Concepte. Naturalesa. Fet imposable.
  
Tema 34. L'impost sobre activitats econòmiques (II). Els subjectes passius. Element subjectiu territorial i material. Quota tributària. Les tarifes. Activitats gravades en les tarifes. El coeficient i els índexs de situació.
  
Tema 35. L'impost sobre activitats econòmiques (III). El període impositiu. Acreditació. Prorrateig de les quotes. Les quotes provincials i nacionals.
  
Tema 36. L'impost sobre vehicles de tracció mecànica (I). Naturalesa i fet imposable. Supòsits de no-subjecció. Exempcions de caràcter objectiu i mixt. Les bonificacions.
  
Tema 37. L'impost sobre vehicles de tracció mecànica (II). Subjecte passiu. Tarifes i increments. Quotes. Període impositiu i acreditació. Prorrateig de quota.
  
Tema 38. L'impost sobre vehicles de tracció mecànica (III). Gestió, liquidació, inspecció i recaptació de l'impost. Règim d'autoliquidació. Acreditació de pagament. Relació amb les prefectures provincials de trànsit. Recursos.
  
Tema 39. L'impost sobre contribucions, instal·lacions i obres (I). Naturalesa i fet imposable. Subjectes passius. Contribuents i els seus substituts.
  
Tema 40. L'Impost sobre contribucions, instal·lacions i obres (II). Base imposable. Tipus de gravamen. Quota i acreditació. La gestió i determinació de la base. L'autoliquidació.
  
Tema 41. L'impost sobre l'increment del valor dels terrenys de naturalesa urbana (I). Naturalesa i fet imposable.
  
Tema 42. L'impost sobre l'increment del valor dels terrenys de naturalesa urbana (II). Subjectes passius. Transmissions a títol onerós i a títol lucratiu. Base imposable i quotes. El quadre de percentatges i la seua determinació per l'ajuntament. L'escala de gravamen.
  
Tema 43. L'impost sobre l'increment del valor dels terrenys de naturalesa urbana (III). Càlcul de la base imposable. Supòsits especials de devolució. Gestió. Obligacions dels subjectes passius i de les parts interessades. Obligacions dels notaris. L'autoliquidació i recursos.